OpenLLM-France/wikimedia huggingface dataset:
# Twist (dantza)

    Artikulu hau dantzari buruzkoa da; beste esanahietarako, ikus «Twist (argipena)».
Twist (euskaraz: «bihurdura») 1960ko hamarkadaren hasieran oso ezaguna zen rock and rollean oinarritutako dantza bat da. Hank Ballarden "The Twist" abestiagatik hartu zuen bere izena. Rock and rollean oinarritutako nazioarteko lehen dantza estiloa izan zen, non bikoteek ez zuten elkar jotzen dantzan ari ziren bitartean.
1959an Chubby Checkerrek ospetsu bilakatu zuen "The Class" abestiaren bere bertsioarekin eta 1960an Hank Ballardek konposatutako "The Twist" abestiaren bere bertsioarekin. Checkerren bertsioa Estatu Batuetako arrakasta zerrendetako lehena izan zen, eta errekor baten jabe bihurtu zen, urte ezberdinetan (lehen aldiz 1960an eta gero 1962an) bi aldiz lehen postua lortzen lehena izan baitzen.
1961eko irailean, Johnny Hallydayk Frantzian aurkeztu zuen, Olympia antzerkian hain zuzen ere. 1962an iritsi zen Espainiara, eta orduan hasi ziren bertoko talde eta bakarlariak twist berriak sortzen. Horietako batzuk dira "Lo lita twist", "El twist de la risa", "Flamenco twist", "El twist del reloj" eta abar.

## Erreferentziak

* ↑ Bronson, Fred (2003). The Billboard Book of Number One Hits, p.74. ISBN 9780823076772.
* ↑ Lampard, Bob; Rancurel, Jean-Louis. (1982). La première discographie complète de Johnny Hallyday. édition Deville, 16 or..

## Kanpo estekak

* Datuak: Q387916
* Multimedia: Twist (dance) / Q387916
# Twisp (Washington)

Twisp Ameriketako Estatu Batuetako inkorporatutako herri bat da. Okanogan konderrian kokatuta dago, Washington estatuan. 992 biztanle ditu, 3,071771 kilometro koadroko azaleran banatuta.

## Ikus, gainera

* Okanogan konderrian

## Kanpo estekak

* Datuak: Q1506800
* Multimedia: Twisp, Washington / Q1506800
# Twist Titi

Twist Titi Niko Etxart euskal abeslari eta musikariaren abesti bat da. 1983an Tumatxa diskoaren barnean kaleratu zuen.

## Kanpo estekak

* Twist Titi abestia entzungai
* Twist Titi abestiaren hitzak irakurgai
* Datuak: Q12268299
# Twisted (2004ko filma)

Twisted (euskaraz Biratua), 2004ko Philip Kaufman estatubatuarrak zuzendutako thriller psikologiko film bat da. Ashley Judd, Samuel L. Jackson, Andy García, David Strathairn, Russell Wong eta Mark Pellegrino aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
AEB, San Frantzisko, Jessica Shepard (Ashley Judd), arazo psikologiko larriak dituen emakumea, hiriko poliziaren inspektore izendatu berria izan da. Serieko hiltzaile baten aztarna jarraituz, izuikara handiz, haren biktimak berak aurrez sexu harremanak izandako gizonak direla jabetuko da, egoera horrek susmagarria nagusi bilakatuko du.

## Aktoreak

* Ashley Judd: Jessica Shepard
* Samuel L. Jackson: John Mills
* Andy García: Mike Delmarco
* David Strathairn: Frank doktorea
* Russell Wong: Tong tenientea
* Camryn Manheim: Lisa
* Mark Pellegrino: Jimmy Schmidt
* Titus Welliver: Dale Becker
* D.W. Moffett: Ray Porter
* Richard T. Jones: Wilson Jefferson
* Leland Orser: Edmund Cutler

## Kanpo estekak

* IMDBko fitxa irakurgai (Ingelesez)
* Datuak: Q701896
# Twinsburg (Ohio)

Twinsburg Ohioko hiri bat da. Summit konderrian kokatua dago. 2010ean 18.795 biztanle zituen, 35,66 kilometro koadrotan banatuta.

## Ikus, gainera

* Summit konderria

## Kanpo estekak

* Datuak: Q431254
* Multimedia: Twinsburg, Ohio / Q431254
# Twins of Evil

Twins of Evil (euskaraz Gaizkiaren Bikiak), 1971ko John Hough britainiar zinema zuzendariaren eta Hammer Film Productions eskiztetxearen beldurrezko film bat da. Sheridan Le Fanu irlandar idazlearen Carmilla (1872) eleberrian oinarritua dago. Peter Cushing, Dennis Price, Mary Collinson, Madeleine Collinson, Damien Thomas eta Katya Wyeth aktoreek antzeztu zuten.
Karnstein Trilogia osatzen duten filmeetako hirugarrena da, The Vampire Lovers (1970) eta Lust for a Vampire (1971) filmeekin batera.

## Argumentua

Oharra: Atal honek istorio osoa edo amaiera argitzen du.
XIX. mendea, Erdialdeko Europa. Karstein kondeak (Damien Thomas) satanismoan duen jakinminak Mircalla Karnstein (Katya Wyeth) kondesa berpiztera bultzaraziko du, hura banpirismoan hezituz. Ordutik aurrera, hilketak etengabe jazoko dira. Gustav Weil (Peter Cushing) "Anaikidetza" deritzon talde puritanoaren buruak bere gizonak Gaizkia bilatu eta suntsitzeko bidaliko ditu. Frieda (Madeleine Collinson), Gustaven hilobetako bat, banpiro bilakatua izan da.

## Aktoreak

* Peter Cushing: Gustav Weil
* Kathleen Byron: Katy Weil
* Mary Collinson: Maria Gellhorn
* Madeleine Collinson: Frieda Gellhorn
* David Warbeck: Anton Hoffer
* Damien Thomas: Karnstein kondea
* Katya Wyeth: Mircalla kondesa
* Roy Stewart: Joachim
* Isobel Black: Ingrid Hoffer
* Harvey Hall: Franz
* Alex Scott: Hermann
* Dennis Price: Dietrich
* Shelagh Wilcox: Zaldi gurdiko anderea
* Inigo Jackson: Baso mutila
* Judy Matheson: Baso mutilaren alaba
* Kirsten Lindholm: Oholkatutako neska
* Luan Peters: Gerta
* Peter Thompson: Kartzelazaina

## Kanpo estekak

* IMDBko fitxa irakurgai (Ingelesez)
* Datuak: Q1254464
# Twist (argipena)

Twist ingelesezko terminoak esanahi zenbait ditu:
* twist, 1960ko hamarkadako dantza-mota bat;
* Oliver Twist, Charles Dickensen eleberri bat;
* Twist, Harkaitz Canoren eleberria.
# Twinsburg udalerria, Summit konderria (Ohio)

Twinsburg udalerria Ameriketako Estatu Batuetako Ohio estatuko udalerri bat da, Summit konderrian. Azken zentsuaren arabera 3.857 biztanle zituen, 8.1 milia karratu (21 km$^2$) eremuan.

## Ekonomia

2020ko zentsuaren arabera, Twinsburg udalerriak 1181 etxebizitza zeuden. Per capita diru-sarrerak 45.050 estatubatuar dolar ziren.

## Kanpo estekak

* Datuak: Q7858425
* Multimedia: Twinsburg Township, Summit County, Ohio / Q7858425
# Upper East Side

Upper East Side New Yorkeko Manhattan barruti metropoliarreko auzo bat da. Central Park eta East River artean dago, 4,7 kilometro karratuko hedadura hartzen duelarik.
New Yorkeko auzorik ospetsuenetako bat da. Manhattango ekialdeko zatian kokatua, auzo honetan biztanlerik aberatsenak bizi dira. Bosgarren etorbidean eta Park Avenuen hiriko apartamenturik garestienetako batzuk daude. Bosgarren etorbidea, gainera, hiriko kale komertzialik nagusienetako bat da, non arropa, bitxigintza eta luxuzko artikuluen markarik hoberenak dauden.
Upper East Siden New Yorkeko museorik garrantzitsuenetako batzuk daude, Metropolitan Museuma edo Solomon R. Guggenheim Museoa kasu.

## Kanpo estekak

* Datuak: Q455587
* Multimedia: Upper East Side / Q455587
# Upper Lake (Kalifornia)

Upper Lake Ameriketako Estatu Batuetako erroldak esleitutako leku bat da. Lake konderrian dago, Kalifornia estatuan. 1.095 biztanle ditu, 4,369197 kilometro koadroko azaleran banatuta.

## Ikus, gainera

* Lake konderria

## Kanpo estekak

* Datuak: Q3460938
* Multimedia: Upper Lake, California / Q3460938
# Upper Exeter (Pennsylvania)

Upper Exeter Ameriketako Estatu Batuetako erroldak esleitutako leku bat da. Luzerne konderrian kokatuta dago, Pennsylvania estatuan. 633 biztanle ditu, 5,3 kilometro koadroko azaleran banatuta.

## Ikus, gainera

* Luzerne konderria

## Kanpo estekak

* Datuak: Q6157269
# Upper Grand Lagoon (Florida)

Upper Grand Lagoon Ameriketako Estatu Batuetako erroldak esleitutako leku bat da. Bay konderrian dago, Florida estatuan. 15.778 biztanle ditu, 41,200276 kilometro koadroko azaleran banatuta.

## Ikus, gainera

* Bay konderria

## Kanpo estekak

* Datuak: Q304175
# Upper Killay

Upper Killay, galesez: Cilâ Uchaf, Galesko Swansea hiriko komunitate bat da. Gower penintsularen ekialdeko sarbidea da. 2001ko erroldaren arabera 1.308 biztanle zituen.

## Kanpo estekak

* Datuak: Q20592546
* Multimedia: Upper Killay / Q20592546
# Upper Largo

Upper Largo edota Kirkton of Largo, Eskoziako udalerri bat da, Fife konderrian. Largo parrokian dago, East Neuk udalerritik hurbil.

## Kanpo estekak

* Datuak: Q3305063
* Multimedia: Upper Largo / Q3305063
# Upper Lybster

Upper Lybster, Eskoziako Highland eskualdeko baserriz osatutako udalerri bat da, Caithness barrutian. Lybster udalerritik 2 milia iparraldera dago.

## Kanpo estekak

* Datuak: Q7898757
# Upper Falls (Belfast)

Upper Falls, Ipar Irlandako Belfast hiriko hauteskunde-barruti izan zen. 1985-2014 artean eratu zen, eta azken urte horretan Collin hauteskunde-barrutiak ordezkatu zuen.

## Eremuak

Bost eremu hauek osatzen dute:
* Andersonstown
* Falls Park
* Glen Road
* Glencolin
* Ladybrook

## Kanpo estekak

* Datuak: Q7898642
# Upper Gravenhurst

Upper Gravenhurst, Ingalaterrako erdialdean dagoen herri bat da, Bedfordshire konderrian.
2016an 597 biztanle zituen.
* Datuak: Q685894
* Multimedia: Upper Gravenhurst / Q685894
# Upper Kalskag (Alaska)

Upper Kalskag (Alaska erdialdeko yupikeraz: Qalqaq) Ameriketako Estatu Batuetako hiri bat da. Bethel Census Arean dago, Alaska estatuan. 212 biztanle ditu, 10,700079 kilometro koadroko azaleran banatuta.

## Erreferentziak

* ↑ (Ingelesez) «Alaska Native Place Names» www.uaf.edu (Noiz kontsultatua: 2023-07-06).

## Ikus, gainera

* Bethel Census Area

## Kanpo estekak

* Datuak: Q79452
# The Dark Tower (2017ko filma)

The Dark Tower (euskaraz Dorre Iluna) 2017ko Nikolaj Arcel daniar zinema zuzendariak zuzendutako fantasia, zientzia fikzio eta ekintza western beldurrezko film bat da. Stephen King idazlearen The Dark Tower eleberri sailean oinarritua dago, hain zuzen ere, The Gunslinger eta The Waste Lands eleberrien nahasketa bat da, bertan jazotzen diren gertakariak The Dark Tower eleberrian jazotakoen ondorengoak dira. Idris Elba eta Matthew McConaughey aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Roland Deschain (Idris Elba) pistolariak Mendebalde Urrunan barna Dorre Ilunaren bila dabil, hura topatzeak hiltzorian dagoen bere mundua salbatuko duen itxaropenaz.

## Aktoreak

* Idris Elba: Roland Deschain
* Matthew McConaughey: Walter Padick (Randall Flagg)
* Tom Taylor: Jake Chambers
* Katheryn Winnick: Laurie Chambers
* Jackie Earle Haley: Sayre
* Fran Kranz: Pimli
* Abbey Lee Kershaw: Tirana
* Michael Barbieri: Timmy
* Claudia Kim: Arra Champignon
* José Zúñiga: Hotchkiss doktorea
* Alex McGregor: Susan Delgado
* Nicholas Hamilton: Lucas Hanson
* De-Wet Nagel: Taheen Tech

## Kanpo estekak

* The Dark Tower filmaren iragarkia ikusgai. Youtube.com (Ingelesez)
* IMDBko fitxa irakurgai (Ingelesez)
* Datuak: Q21647114
# The Darkest Hour (filma)

The Darkest Hour (euskaraz Ordurik Ilunena), 2011ko Chris Gorak estatubatuarrak zuzendutako zientzia-fikziozko thriller film bat da. Emile Hirsch, Olivia Thirlby, Max Minghella eta Rachael Taylor aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Errusia, Mosku, estatubatuar gazte talde bat hirira iristeko unean estralurtarren inbasio bat hasi da. Errusiar Historiako bero olatu handienetakoan termometroek 40 gradutara iritsi dira. Bi gazte polizia auto batean azpian mugikorrerako kobertura bila dabiltz, eta huts-hutzik dagoen Plaza Gorria abandonatuko dute. Ez daude bero zakarretik babesteko itzal baten bila, estralurtar kamuflatuek atzeman ez ditzaten ihesi baizik. Duela egun batzutetatik, gazte hauek eta beren lagunak lurpean babestera derrigortuak egongo dira, hiria, nahiz gainontzeko mundua, estralurtarrek sarraskitu baidute. Orain ezkutatu egin beharko dute, hornigai gutxi dituzte eta etsi-etsian leku seguru bat topatu nahi dute, moskutar turismogune nagusienean topatzea zaila dena.

## Aktoreak

* Emile Hirsch: Sean
* Olivia Thirlby: Natalie
* Max Minghella: Ben
* Rachael Taylor: Anne
* Joel Kinnaman: Skyler
* Gosha Kutsenko: Matvei
* Veronika Vernadskaya: Vika
* Dato Bakhtadze: Sergei
* Nikolay Efremov: Sasha
* Pyotr Fyodorov: Anton Batkin
* Georgiy Gromov: Boris
* Artur Smolyaninov: Yuri
* Anna Rudakova: Tess

## Kanpo loturak

* IMDBko fitxa irakurgai (Ingelesez)
# The Dalles (Oregon)

The Dalles Oregongo hiri bat da. Wasco konderrian kokatua dago. 2010ean 13.620 biztanle zituen, 16,44 kilometro koadrotan banatuta.

## Ikus, gainera

* Wasco konderria

## Kanpo estekak

* Datuak: Q985271
* Multimedia: The Dalles, Oregon / Q985271
# The Dark Side of the Moon (1990eko filma)

The Dark Side of the Moon (euskaraz Ilargiaren Alde Iluna), 1990eko D.J. Webster estatubatuarrak zuzendutako zientzia-fikzio eta beldurrezko film bat da. Robert Sampson, Will Bledsoe, Joe Turkel, Camilla More, John Diehl, Wendy MacDonald eta Alan Blumenfeld aktoreek antzeztu zuten.
Zuzenean bideoklubetan estreinatu zen.

## Argumentua

Oharra: Atal honek istorio osoa edo amaiera argitzen du.
2022. urtea, gizakien espaziontzi bat noraezean gelditu eta Ilargiaren alde ilunean amaituko du. Eskifaiako kideek espazioan 30 urtez noraezean dabilen NASAren Discovery anezka zahar bat topatu eta hartara elikagaien bila sartzera erabakiko dute, baina bertan espero ez zuten zeozer aurkituko dute.

## Aktoreak

* Robert Sampson: Flynn Harding
* Will Bledsoe: Giles Stewart
* Joe Turkel: Paxton Warner
* Camilla More: Lesli
* John Diehl: Philip Jennings
* Wendy MacDonald: Alex McInny
* Alan Blumenfeld: Dreyfus Steiner

## Kanpo estekak

* IMDBko fitxa irakurgai (Ingelesez)
* Datuak: Q1428462
# The Danish Girl (filma)

The Danish Girl (euskaraz: «Daniar Neska») 2015eko Tom Hooper britainiar zinema zuzendariak zuzendutako biografia drama film bat da. 2000ko David Ebershoff estatubatuar idazlearen izenburu bereko The Danish Girl eleberrian oinarritua dago. Eddie Redmayne, Alicia Vikander, Matthias Schoenaerts, Ben Whishaw, Sebastian Koch eta Amber Heard aktoreek antzeztu zuten.

## Sinopsia

Oharra: Atal honek istorio osoa edo amaiera argitzen du.
Lili Elbe/Einar Wegener (Eddie Redmayne) eta Gerda Wegener (Alicia Vikander) daniar artisten bizitzan oinarritua dago. Senar-emazte hauen bizitza emazteak margotu behar zuen emakumezko modeloa Einarrek ordezkatu zuenean aldatu zen. Erretratuek arrakasta izatean, emazteak senarra emakumezko itxura bereganatu dezan bultzaraziko du. Joko gisa hasi zena Einarrentzako ezusteko metamorfosia bilakatuko da.

## Aktoreak

* Eddie Redmayne: Lili Elbe / Einar Wegener
* Alicia Vikander: Gerda Wegener
* Matthias Schoenaerts: Hans Axgil
* Ben Whishaw: Henrik
* Amber Heard: Ulla
* Sebastian Koch: Dr. Warnekros
* Emerald Fennell: Elsa
* Adrian Schiller: Rasmussen
* Henry Pettigrew: Niels

## Kanpo estekak

* The Danish Girl filmaren iragarkia ikusgai. Youtube.com (Ingelesez)
* The Danish Girl filmaren IMDBko fitxa irakurgai (Ingelesez)
* Datuak: Q19347583
* Multimedia: The Danish Girl (film) / Q19347583
# The Darkness

The Darkness 2000. urtean Justin eta Dan Hawkins anaiek, Frankie Poullainek eta Ed Grahamek Lowestoften sortutako rock musika talde ingelesa izan zen. 2006. urtean taldea desegin zen.

## Taldekideak

* Justin Hawkins (gitarra eta ahotsa)
* Dan Hawkins (gitarra)
* Frankie Poullain (baxua)
* Richie Edwards (baxua)
* Ed Graham (bateria eta perkursioa)

## Diskografia
### Diskoak

* Permission to Land (2003)
* One Way Ticket to Hell...And Back (2005)
* Hot Cakes (2012)
* Last of Our Kind (2015)
* Pinewood Smile (2017)
* Easter Is Cancelled (2019)

## Kanpo estekak

* Datuak: Q421794
* Multimedia: The Darkness (band) / Q421794
# The Dawning of the Day

The Dawning of the Day (euskaraz Egusentia, irlanderaz Fáinne Geal an Lae, literalki "Egunaren Eraztun Distiratsua") Irlandako abesti herrikoi bat da. Abestiak bi hizkuntzetako bertsioak ditu:
* "Fáinne Geal an Lae" (batzutan ingelesez "The Golden Star" deitua, euskaraz "Urrezko Izarra") XVII. mendean Thomas Connellan harpajoleak konposatua. Na Casaidigh eta The Dubliners musika taldeek nahiz Iarla Ó Lionáird abeslariak abestua.
* "The Dawning of the Day" (euskaraz "Egunsentia") 1847an Edward Walsh (1805-1850) musika bildumagileak Irish Popular Songs liburuxkan bildu eta "The Dawning of the Day" izenburuaz ingelesera itzulia. Ondoren Patrick Kavanag musikariak bere On Raglan Road abestira ezagunerako doinu gisa erabili zuelarik. Maiz kale martxa eta manifestaldietan jo ohi da, irlanderaren ikasle eta hiztun berriek ikasten duten lehenbiziko irlanderazko abestietan ohikoa delarik.

## Kanpo estekak

* The Dubliners musika taldearen irlanderazko bertsioa entzungai (Ingelesez)
* Iarla Ó Lionáird abeslariaren irlanderazko bertsioa entzungai (Ingelesez)
* Na Casaidigh musika taldeak abestutako irlanderazko bertsioa entzungai (Ingelesez)
* John McCormack irlandar tenorearen ingelesezko bertsioa entzungai (Ingelesez)
* The Dawning of the Day abestiaren doinua soilik entzungai (Ingelesez)
* Datuak: Q7729138
# The Damned United

The Damned United 2009ko britainiar filma da, ardatz bezala Brian Clough futbolari eta entrenatzailearen bizitza hartzen duena. Zuzendaria Tom Hooper izan zen eta David Peaceren izen bereko eleberri arrakastatsuaren adaptazioa da. Era berean BBC Filmsek eta Left Bank Picturesek ekoiztu zuten, Screen Yorkshire eta Columbia picturesen laguntzarekin.
Pertsonai nagusia Brian Clough entrenatzaile polemikoa da eta haren papera Michael Sheenek jokatu zuen. Filma 2009ko martxoaren 27an estreinatu zuen Erresuma Batuan. Filmak hainbat sari irabazi zituen. Filmaren abiapuntua Brien Clough 1974an Leeds United taldea entrenatu zuen 44 eguneko epealdi laburrean dago. Hortik aurrera atzera-aurrerakoak egiten ditu denboran eta entrenatzaileak eta haren laguntzaileak Derby County taldean bizitakoak erakusten ditu. Era berean, filmak Clough eta ordura arte Leedseko entrenatzailea izan zen Don Revieren arteko lehiakortasunaren erakuslea da.
# Uribarri (Arrasate)

    Artikulu hau Arrasateko auzoari buruzkoa da; beste esanahietarako, ikus «Uribarri (argipena)».
Uribarri Arrasateko (Gipuzkoa) auzoa da gaur egun herriarekin lotuta.

## Ondasun nabarmenak

* Gorostiza baserria, monumentu izendatua.
* Itxaropenaren Andra Mariaren eliza
* Itxaropenaren Andra Mariaren santutxoa

## Erreferentziak

* ↑ https://www.diariovasco.com/alto-deba/201406/12/iglesia-nuestra-senora-esperanza-20140612000635-v.html

## Kanpo estekak

* Datuak: Q12268650
* Multimedia: Uribarri (Arrasate) / Q12268650
# Uribarri (konpartsa)

    Artikulu hau Bilboko konpartsari buruzkoa da; beste esanahietarako, ikus «Uribarri (argipena)».
Uribarri :
| Sorrera: | 1978 |
| Txupinera: | Maria Jesus Agirregoitia (1979) |
| Egoitza: | Barrenkale Barrena, 9 (Zazpikaleak) |
| Leloa: | - |
| Kideak: | - |
| Koloreak: | Urdina |
| Egoera: | Aktiboak |
| Webgunea: | |
Uribarri Bilboko konpartsarik zaharrenetakoa da, hauen federakundearen kidea dena eta izen bereko auzo bilbotarrekoa.

## Ikus, gainera

* Bilboko Aste Nagusia

## Kanpo estekak

* Bilboko Konpartsen Federakundearen webgunean
* Datuak: Q12268652
# Uribarri Araka

Uribarri Araka Arabako herri desagertu bat da. Gaur egungo Gasteizko Miñao eta Miñaogutxia kontzejuen lurretan zegoen.

## Historia

Herri honen lehen aipamena 1025 urtekoa da, Hurivarri izenaz aipatzen baita Donemiliaga Kukulako Kartularioan. 1332an Alfontso XI.a Gaztelakoak herria eman zion Gasteizi.
Ez da ezagutzen noiz hustu zen herria, baina XIX. mendean herri hustua zen.

## Galdutako ondarea

* San Andres baseliza

## Erreferentziak

* ↑ López de Guereñu Galarraga, Gerardo. (1989). Toponimia alavesa seguido de Mortuorios y despoblados y Pueblos alaveses. in: Onomasticon Vasconiae. Euskaltzaindia, 583 or. ISBN 9788485479481. (Noiz kontsultatua: 2018ko uztailaren 26a).
* 1 2 Miñano, Sebastián. (1828). Diccionario geográfico-estadístico de España y Portugal. 9. liburukia, 113 or..
* ↑ Eusko Jaurlaritza. (1997-7-8). «Erabakia, 1997ko maiatzaren 26koa, Kultura, Gazteria eta Kirol sailburuordearena, Vitoria-Gasteizko (Araba) Balizko Arkeologia Guneen Izendapena egiten duena.» Euskal Herriko Agintaritzaren Aldizkaria (129).

## Kanpo estekak

* Datuak: Q61772093
# Trilepida

Trilepida Leptotyphlopidae familiako narrasti genero bat da. Hego Amerika eta Panaman bizi dira.

## Espezieak

* Trilepida anthracina (Bailey, 1946)
* Trilepida brasiliensis (Laurent, 1949)
* Trilepida brevissima (Shreve, 1964)
* Trilepida dugandi (Dunn, 1944)
* Trilepida fuliginosa (Passos, Caramaschi & Pinto, 2006)
* Trilepida guayaquilensis (Orejas-miranda & Peters, 1970)
* Trilepida joshuai (Dunn, 1944)
* Trilepida koppesi (Amaral, 1955)
* Trilepida macrolepis (Peters, 1857)
* Trilepida nicefori (Dunn, 1946)
* Trilepida salgueiroi (Amaral, 1955)

## Kanpo estekak

* Datuak: Q2521718
* Multimedia: Trilepida / Q2521718
* Espezieak: Trilepida
# Txabarri jauregia

Txabarri jauregia Bilbon dagoen jauregia da. Aurrealdean deigarria da dauzkan kolore eta osaketa bereziak, leiho guztiak dira desberdinak eta teilatua ikusgarria da.

## Kokalekua

Indautxu auzoko Moyua plazaren 5. zenbakian dago.
Bilboko zabalgunearen bihotz-bihotzean kokatzen da, bere lantzer nagusia Moyua plazara begira dago eta bere aurrealdeko lerroa Kale Nagusia eta Elkano kalean zehar luzatzen da.

## Historia

Jauregia 1889 eta 1894 bitartean Atanasio Anduiza arkitektoak eraiki zuen, aurretik Paul Hankar arkitekto belgikarrak garaiko Cortes Victor Txabarri Salazar finantzari eta Ahaldun Nagusia eta bere sendiaren bizileku izan zedin proiektatu zuelarik. Halere eraikineko zenbait egongela Jose Etxenagusiak apaindu zituen.
1943tik aurrera Espainiako Gobernu Zibilak Bizkaian duen egoitza da, ondorioz, 1943-1947 artean funtzio hori betetzeko Eugenio Aginaga arkitektoak zaharberritu egin zuen.

## Ezaugarriak

Neoflandiar iradokizunetan oinarritutako lan eklektikoa da.
Eraikin honek oinaldea, behe-solairua, hiru solairu eta mantsardak ditu. Koloreanitzeko harlanduz moldatua dago eta apaindura iztukutua eta forjaketako gai garrantzitsuak ere baditu.
Eraikinaren erabilera aldatu ostean arku eskartzanoko sarrera nagusia ireki zen. Aurrealdean eskuinaldeko ardatzean ateburudun sarrera bat du. Bere hiru solairuetan itxura asimetriko eta puntu-erdikoa duten ateburudun kofadura kopuru handia dago: leihoak, harrizko balustrada edo burdinazko karela duten begiratoki eta balkoiak. Mantsarda solairuan hainbat ganbara daude.
Txabarri jauregiak zaharberritze garrantzitsuak jasan izan ditu, bai bere barne egituran nahiz sarreretan ere, hauekin zeukan erabilerari hobekiago egokitzeko asmoz. Berritze nagusia 1943-1947 urteen artean Eugenio Maria Aginagak burututakoa da, honek etxea Espainiako Gobernu Zibilaren Bizkaiko egoitza izan zedin egokitu zuelarik.

## Iruditegia

* Txabarri jauregiaren irudia.
* Txabarri jauregia eta Moiua plaza, Kale Nagusitik.

## Erreferentziak

* ↑ (Ingelesez) «TXABARRI JAUREGIA» www.bilbaoturismo.net (Noiz kontsultatua: 2024-03-25).
* ↑ «Txabarri Jauregia» Turismoa Euskadi, Helmugak Euskadin (Noiz kontsultatua: 2024-03-25).

## Ikus, gainera

* Gregorio Urkaregi Otxandiano

## Kanpo estekak

* Datuak: Q2620707
* Multimedia: Palacio Chávarri / Q2620707